স্মিউ হাঁস (Mergellus albellus) () Anatidae (অ্যানাটিডি) গোত্র বা পরিবারের অন্তর্গত Mergellus (মেরগেলাস) গণের একমাত্র প্রজাতি।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩৬-৩৭। স্মিউ হাঁস একপ্রজাতিক, অর্থাৎ এর কোন উপপ্রজাতি নেই। স্মিউ হাঁসের বৈজ্ঞানিক নামের অর্থ সাদা জলার পাখি (ল্যাটিন mergus = জলার পাখি, প্লিনির উল্লেখ অনুযায়ী; ল্যাটিন albus = সাদা)। সারা পৃথিবীতে এক বিশাল এলাকা জুড়ে এদের আবাস, প্রায় ১৯ লাখ বর্গ কিলোমিটার।Mergellus albellus , BirdLife International এ স্মিউ হাঁস বিষয়ক পাতা। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছায় নি। সেকারণে আই. ইউ. সি. এন. এই প্রজাতিটিকে Least Concern বা ন্যুনতম বিপদযুক্ত বলে ঘোষণা করেছে।Mergellus albellus, The IUCN Red List of Threatened Species এ স্মিউ হাঁস বিষয়ক পাতা। বাংলাদেশে এরা পরিযায়ী হয়ে আসে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৪৫১ সমগ্র পৃথিবীতে আনুমানিক ১ লক্ষ ৩০ হাজারের কম স্মিউ হাঁস রয়েছে।   বিস্তৃতি   স্মিউ হাঁস ইউরোপ ও এশিয়ার বিভিন্ন দেশে বিস্তৃত। এদের মূল আবাস রাশিয়া ও তদসংলগ্ন তুন্দ্রা অঞ্চল। এছাড়া ভারত, পাকিস্তান, নেপাল, চীন ও জাপানে এদের বৈশ্বিক বিস্তৃতি রয়েছে। বাংলাদেশে এরা অনিয়মিত পরিযায়ী স্বভাবের।   বিবরণ  thumb|left|পুরুষ স্মিউ হাঁস, প্রজনন মৌসুমে স্মিউ হাঁস বর্গাকার মাথাওয়ালা মাঝারি আকৃতির হাঁস। ঠোঁট মাথার চেয়ে ছোট, ক্রমশ সরু, ঠোঁটের প্রান্তের কাঁটাটি বড়শির মত। এদের দৈর্ঘ্য কমবেশি ৪৬ সেন্টিমিটার, ডানা ১৯ সেন্টিমিটার, ঠোঁট ৩ সেন্টিমিটার, পা ৩ সেন্টিমিটার ও লেজ ৭.৫ সেন্টিমিটার। ওজন ৬৮০ গ্রাম। প্রজনন মৌসুমে স্ত্রী ও পুরুষ হাঁসের মধ্যে পার্থক্য বিস্তর। এসময় পুরুষ হাঁসের ঠোঁটের গোড়া ও চোখের মাঝামাঝি অংশ কালো রঙের হয়। ঘাড়ে কালো ছোপ থাকে। মাথায় ঝোলানো ঝুঁটি সাদা, সাথে সাথে সারা দেহ সাদা। ডানা কালচে ও বুকের পাশে কালো দাগ থাকে। দেহের পাশ ও লেজ ধূসর। চোখ লালচে। ঠোঁট, পা ও পায়ের পাতা ধূসর বর্ণের। স্ত্রী হাঁসের তামাটে-লাল টুপি থাকে। ঘাড় ও টুপি ছাড়া শরীরের উপরিভাগ কালচে-ধূসর দেখায়। গলা সাদা ও পেট সাদাটে। সাদাটে নখর সমেত ঠোঁট সীসা ও ধূসর রঙে মেশানো। কালো পায়ের পর্দাসহ পা ও পায়ের পাতা সবুজ। প্রজনন ঋতু ছাড়া পুরুষ হাঁস পুরোপুরি স্ত্রী হাঁসের মত, কেবল পেছন দিক কালো ও ডানার মধ্য-পালকের উপর সাদা পট্টি দেখা যায়। অপ্রাপ্তবয়স্ক হাঁস হালকা রঙের হয়। thumb|left|পুরুষ স্মিউ হাঁস, অন্যান্য সময়ে  স্বভাব  thumb|উড্ডয়নরত স্মিউ হাঁস স্মিউ হাঁস মৎস্যসম্বৃদ্ধ হাওর, বিল, নদী, হ্রদ, এমনকি সমুদ্র উপকূল ও বড় জলাধারে ছোট ছোট দলে বিচরণ করে। বদ্ধ বড় জলাশয় এদের বেশি পছন্দ। প্রধানত দিবাচর। রাতের বেলা বিশ্রাম নেয়। পানির তলে ডুব দিয়ে এরা খাবার খোঁজে, ১-৪ মিটার পর্যন্ত ডুব দিতে পারে। আহার্য তালিকায় রয়েছে চিংড়ি ও শামুক-জাতীয় প্রাণী, জলজ পোকামাকড়, লার্ভা, কেঁচো, ব্যাঙ, লতাপাতা ও জলজ উদ্ভিদাংশ। শীতকালে ও বসন্তের শুরুতে প্রধানত মাছ খায়। মুহুর্মুহু সূঁচালো ডানা চালিয়ে এরা দ্রুত শব্দহীনভাবে ওড়ে। প্রজনন ঋতু ছাড়া সাধারণত নীরব থাকে। কদাচ ব্যাঙের মত নিচু গলায় ডাকে অথবা শিস দেয়। প্রজনন কালের পরে পুরুষ হাঁসেরা কিছু সময়ের জন্য উড়তে পারে না, কারণ এসময় এদের পালক পরিবর্তিত হয়। এসময় এরা দলবদ্ধভাবে বিচরণ করে।   প্রজনন  thumb|১৯২১ সালে অঙ্কিত চিত্র এপ্রিল থেকে মে স্মিউ হাঁসের প্রধান প্রজনন ঋতু। সাইবেরিয়া ও এর আশেপাশের অঞ্চল এদের মূল প্রজননস্থল। এসময় গাছের প্রাকৃতিক কোটরে বা কৃত্রিম বাক্সে বাসা তৈরি করে ৭-৯টি ডিম পাড়ে। ডিম গুলো পীতাভ বা হালকা পীতাভ বর্ণের। ডিমের মাপ ৫.২ × ৩.৭ সেন্টিমিটার। কেবল স্ত্রী হাঁস ডিমে তা দেয়। ২৬-২৮ দিন পর ডিম ফুটে ছানা বের হয়। thumb|স্মিউ হাঁসের ডিম   তথ্যসূত্র    বহিঃসংযোগ    স্মিউ হাঁস বিষয়ক আরও তথ্য, South Dakota Bird and Birding.  The Internet Bird Collection , স্মিউ হাঁসের আলোকচিত্র, ভিডিও ও ডাক।  বিষয়শ্রেণী:পরিযায়ী পাখি বিষয়শ্রেণী:জলচর পাখি বিষয়শ্রেণী:এশিয়ার পাখি বিষয়শ্রেণী:ইউরোপের পাখি বিষয়শ্রেণী:আফ্রিকার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:পাকিস্তানের পাখি বিষয়শ্রেণী:মিয়ানমারের পাখি বিষয়শ্রেণী:নেপালের পাখি বিষয়শ্রেণী:চীনের পাখি বিষয়শ্রেণী:তাইওয়ানের পাখি বিষয়শ্রেণী:জাপানের পাখি বিষয়শ্রেণী:উত্তর কোরিয়ার পাখি বিষয়শ্রেণী:দক্ষিণ কোরিয়ার পাখি বিষয়শ্রেণী:মঙ্গোলিয়ার পাখি বিষয়শ্রেণী:হংকংয়ের পাখি বিষয়শ্রেণী:বেলারুশের পাখি বিষয়শ্রেণী:ইউক্রেনের পাখি বিষয়শ্রেণী:রাশিয়ার পাখি বিষয়শ্রেণী:যুক্তরাজ্যের পাখি বিষয়শ্রেণী:আয়ারল্যান্ডের পাখি বিষয়শ্রেণী:ফ্রান্সের পাখি বিষয়শ্রেণী:বেলজিয়ামের পাখি বিষয়শ্রেণী:জার্মানির পাখি বিষয়শ্রেণী:নেদারল্যান্ডসের পাখি বিষয়শ্রেণী:স্লোভেনিয়ার পাখি বিষয়শ্রেণী:স্লোভাকিয়ার পাখি বিষয়শ্রেণী:স্পেনের পাখি বিষয়শ্রেণী:ডেনমার্কের পাখি বিষয়শ্রেণী:সুইজারল্যান্ডের পাখি বিষয়শ্রেণী:কানাডার পাখি বিষয়শ্রেণী:পর্তুগালের পাখি বিষয়শ্রেণী:ফিলিস্তিনের পাখি বিষয়শ্রেণী:তিউনিসিয়ার পাখি বিষয়শ্রেণী:সিরিয়ার পাখি বিষয়শ্রেণী:ফিনল্যান্ডের পাখি বিষয়শ্রেণী:নরওয়ের পাখি বিষয়শ্রেণী:আইসল্যান্ডের পাখি বিষয়শ্রেণী:তুরস্কের পাখি বিষয়শ্রেণী:সৌদি আরবের পাখি বিষয়শ্রেণী:আলবেনিয়ার পাখি বিষয়শ্রেণী:আফগানিস্তানের পাখি বিষয়শ্রেণী:অস্ট্রিয়ার পাখি বিষয়শ্রেণী:আজারবাইজানের পাখি বিষয়শ্রেণী:বুলগেরিয়ার পাখি বিষয়শ্রেণী:ক্রোয়েশিয়ার পাখি বিষয়শ্রেণী:চেক প্রজাতন্ত্রের পাখি বিষয়শ্রেণী:মিশরের পাখি বিষয়শ্রেণী:এস্তোনিয়ার পাখি বিষয়শ্রেণী:গ্রিসের পাখি বিষয়শ্রেণী:ইরানের পাখি বিষয়শ্রেণী:হাঙ্গেরির পাখি বিষয়শ্রেণী:ইরাকের পাখি বিষয়শ্রেণী:ইতালির পাখি বিষয়শ্রেণী:কাজাখস্তানের পাখি বিষয়শ্রেণী:তুর্কমেনিস্তানের পাখি বিষয়শ্রেণী:তাজিকিস্তানের পাখি বিষয়শ্রেণী:উজবেকিস্তানের পাখি বিষয়শ্রেণী:কিরগিজস্তানের পাখি বিষয়শ্রেণী:লাতভিয়ার পাখি বিষয়শ্রেণী:লিথুয়ানিয়ার পাখি বিষয়শ্রেণী:মার্জিনি বিষয়শ্রেণী:হাঁস বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা